****

# Pressemelding mars 2012

**Continental befester grepet i årets dekktester**

**Continentals sommerdekk utmerker seg i dekktester gjennomført i en rekke europeiske land. I testen gjennomført av NAFs tyske søsterforbund ADAC, gikk Continental til topps i samtlige klasser.**

Det tyske forbrukerrådet har i sitt siste magasin publisert en stor test av sommerdekkene for 2012. Testen er basert på tall fra bilorganisasjonen ADAC, NAFs tyske søsterforbund. I samarbeid med ÖAMTC i Østerrike og TCS i Sveits har de testet 37 dekktyper i tre kategorier; 14 tommers dekk for små biler,16 tommers for kompakte og mellomstore biler, og 16 tommers dekk for mindre firehjuls-trekkere. I alle kategoriene havner Continental øverst.

**Best på våt vei**

I testen undersøkes en rekke sentrale kriterier, blant annet rullemotstand, støynivå, bremsekraft, veigrep og slitestyrke. Dekkene testes på både våt og tørr vei.

– Mens alle dekkene består testen på tørr vei, peker undersøkelsen på store forskjeller mellom gode og dårlige dekk på våt vei. Ved 80 kilometer i timen har de dårligste dekkene en bremselengde som er 13 meter lengre enn testvinneren, forteller teknisk sjef i Continental, Frank Larsen.

Testvinneren i den populære 16-tommers klassen 205/55 R16 er ContiPremiumContact 5, en oppfølger av fjorårets vinner ContiPremiumContact 2. Dekkene utmerker seg spesielt godt på sikkerhetsrelaterte områder som veigrep og bremselengde og spesielt på vått underlag.

**Tekniske fremskritt**

Samme karakteristikker brukes på vinneren i 14-tommers klassen, Continentals helt nye ContiEcoContact5. Dekket utmerker seg også ved å ha testens laveste rullemotstand og laveste drivstofforbruk.

– Lavere rullemotstand og kort bremselengde høres kanskje ut som to motsetninger. Våre ingeniører har imidlertid sett på blant annet gummiblanding, dekkoppbygging og mønster for å oppnå disse fremskrittene, sier teknisk sjef i Continental, Frank Larsen.

Continentals tredje testvinner er i 16-tommers klassen beregnet på mindre firehjulstrekkere. Her ble Continental CrossContact UHP kåret som det beste.

**Investér i sikkerhet**

Continental gjør det tilsvarende godt i en rekke andre europeiske tester. Dekket ContiPremiumContact 5 går helt til topps i de svenske anerkjente magasinene Auto Motor & Sport (svensk utgave) og Vi Bilägare, og utmerker seg spesielt på bremselengde på vått underlag og med lav rullemotstand.

Sportsdekkene ContiSportContact 5 og ContiSportContact 5P gikk helt til topps i henholdsvis tyske Auto Motor und Sport og Auto Bildt sportscar, to toneangivende bilmagasiner.

– Vi nærmer oss tiden der nordmenn bytter fra vinter- til sommerdekk. Vi håper forbrukerne ser verdien av å investere i kvalitetsdekk. Når alt kommer til alt handler det om å investere i egen sikkerhet, sier Frank Larsen i Continental Dekk.

**For ytterligere informasjon, kontakt:**
Frank Larsen
Teknisk sjef, Continental Dekk Norge AS
Mobil: 901 72 316
E-post: frank.larsen@conti.de

Halvor Eggen
Marketingsjef, Continental Dekk Norge AS
Mob. 982 36 998
E-post: halvor.eggen@conti.de

**Om Continental**

Med en omsetning på rundt 30,5 mrd euro i 2011 er Continental en av verdens største leverandører til bilindustrien. Som leverandør av blant annet bremsesystemer, chassis-komponenter, bilelektronikk, dekk, sikkerhetssystemer og teknisk elastisk kunststoff, bidrar Continental til økt trafikksikkerhet og global klimabeskyttelse. Continental er også ekspert og partner innen utviklingen av fremtidens nettverkskommunikasjon mellom biler. Continental har om lag 164.000 ansatte i 46 land.